หุ้นไทยสัปดาห์หน้าผันผวน
กสิกรไทย คาด หุ้นไทยสัปดาห์หน้า ผันผวนต่อ  ติดตามผลประกอบการกลุ่มธนาคารไทย -สถานการณ์สเปน
29 ก.ย. 2555

กสิกรไทย คาด หุ้นไทยสัปดาห์หน้า ผันผวนต่อ  ติดตามผลประกอบการกลุ่มธนาคารไทย -สถานการณ์สเปน
บริษัทหลักทรัพย์กสิกรไทย จำกัด และบริษัทศูนย์วิจัยกสิกรไทย จำกัด มองว่า    แนวโน้มสัปดาห์หน้าระหว่างวันที่ 1-5 ต.ค.55  ดัชนีอาจยังเผชิญกับความผันผวนต่อ โดยต้องติดตามผลประกอบการของกลุ่มธนาคารไทย และสถานการณ์ของสเปนที่จะประกาศผลการทดสอบภาวะวิกฤติ (Stress Test) รวมทั้งการทบทวนอันดับเครดิตของสเปน สำหรับตัวเลขเศรษฐกิจสหรัฐที่สำคัญ ได้แก่ ดัชนี ISM ภาคการผลิตและภาคการบริการ ยอดสั่งซื้อสินค้าโรงงาน บันทึกการประชุมเฟด และการจ้างงานนอกภาคการเกษตร ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,280 และ 1,270 จุด ขณะที่แนวต้านคาดว่าจะอยู่ที่ 1,314 และ 1,326 จุด ตามลำดับ